stanford-oval/wikipedia huggingface dataset:
Rooman Sapienza-yliopisto

| Sapienza Università di Roma> Studium Urbis |
| --- | --- |

Motto:  Il futuro è passato qui
Perustettu:  1303
Rehtori:  Luigi Frati
Henkilökunta:  lähes 4 000 (akateemisesti koulutettu henkilökunta)
Opiskelijoita:  yli 115 000
Sijainti:  Rooma,  Italia
Sivusto:  http://www.uniroma1.it/
Yliopiston kampus vuonna 1938. Rakennukset on suunnitellut arkkitehti Marcello Piacentini.
Rooman Sapienza-yliopisto (ital. Sapienza Università di Roma, aiemmin Università di Roma "La Sapienza", joskus myös Universita di Roma I) on yli 115 000 opiskelijallaan Euroopan suurin yliopisto ja eräs suurimpia maailmassa. Yliopisto on vanhin Rooman kolmesta valtiollisesta yliopistosta. Sen perusti paavi Bonifatius VIII vuonna 1303.
Maailman viidensadan huippuyliopiston Shanghai-yliopistovertailussa Rooman Sapienza-yliopisto ylsi vuonna 2016 sijaluvulle 151–200 ja oli vertailussa Italian paras tai toiseksi paras yliopisto. Yliopiston kansainvälinen sijoitus on ollut laskussa edeltävän kymmenen vuoden aikana. THE-yliopistorankingissa 2017 yliopisto ylsi sijaluokkaan 251–300.
Yliopistossa on nykyään 21 tiedekuntaa ja 100 ainelaitosta sekä yli 30 tutkimuskeskusta. Tiedekunnat ovat organisoituneet kolmeksi autonomiseksi, alakohtaiseksi liittoutumaksi (ateneo federato).
Yliopiston laitokset sijaitsevat eri puolilla Roomaa, mutta enimmäkseen Città Universitaria -korttelissa Termini-rautatieaseman lähellä. Yliopistolla on neljä kampusta myös Rooman ulkopuolella.
Aiheesta muualla

Kuvia tai muita tiedostoja aiheesta Rooman Sapienza-yliopisto Wikimedia Commonsissa
Ryhmä (etnologia)

Ryhmä on etnologiassa noin 30–50:n, enintään alle sadan, samansukuisen ihmisen joukko. Se on yleensä klaani tai laajennettu perhe. Joskus pygmien ja sanien kaltaisilla kiertelevillä metsästäjä-keräilijöillä on ryhmiin perustuva yhteiskunta. Ryhmän jäsenet ovat yleensä tasa-arvoisia, mutta ryhmässä saattaa olla erikoistunut šamaani ja suurmies big man. Ryhmän käsitteen esitteli kulttuuriantropologi Elman Service, jonka mielestä ryhmä on pienin ihmisyhteisö.[lähde? ]
Ryhmä

Kymmenien ihmisten nomadiset ryhmät elävät lähes aina metsästyksellä ja luonnon antimien keräilyllä, ja niissä vallitsee yleensä tasa-arvo. Ryhmällä on monesti epävirallinen johto, joka voi olla vaikkapa kokenut metsästäjä, jonka neuvoja kuunnellaan, mutta jokainen ryhmän jäsen tekee päätöksensä itse. Ryhmäläiset kuuluvat samaan sukuun ja ovat käytännössä suurperhe. Ryhmäyhteiskunta syntyy niille seuduille, joilla ei kasva viljelykasveja tai ole suuria luonnonvarojen esimerkiksi riistan tai vesielueiden rannoilla kalastettavia kalojen keskittymiä. Näin ihmisten on liikuttava jatkuvasti syötäviä riistaa, kaloja, kasveja tms. etsien.
Tasa-arvoisuus tarkoittaa lähinnä taloudellista tasa-arvoa, eri ryhmäläisten arvovalta voi olla erilainen. "Johto" saattaa olla esimerkiksi joukko vanhimpia tai "big man", joka on hankkinut johtajuuden henkilökohtaisilla taidoillaan. Big manin asema ei periydy. Päätökset vaativat silti yleensä kaikkien hyväksynnän. Ryhmät ovat tavallisimpia harvaan asutuilla alueilla. Joidenkin tietojenlähde tarkemmin? mukaan yli 70 henkilön yksikkö hajoaa helposti sisäisiin riitoihin. Ryhmä on etnisesti yhtenäinen.
Ryhmä on pieni, liikkuva ja muuttuva ihmisten muodostama joukko. Ryhmä voi olla hyvinkin lyhytikäinen. Siihen tulee ja siitä lähtee ihmisiä. Siinä on vain vähän tai ei lainkaan kiinteän yhteiskunnan piirteitä. Ryhmä ei synnytä ruoka- tai muuta tarvikeylijäämää. Omaisuus jaetaan kaikkien kesken. Uskontoa pitävät yllä šamaani ja muut ryhmän jäsenet. Ryhmässä ei ole veroja, poliisia, lakia eikä armeijaakaan. Toisaalta vanhukset jätetään heitteille. Ruokaa voi toiselta ottaa kyselemättä, mutta kärsityt vääryydet saatetaan kostaa kenenkään puuttumatta asiaan. Big manin ja šamaanin lisäksi ryhmässä ei ole ammatillista tai muunlaista eriytymistä lukuun ottamatta sukupuoleen ja ikään pohjautuvaa työnjakoa. Suhteiden perusta ryhmässä on sukulaisuus. Nykymaailmassa ryhmäyhteisöjä on muun muassa mbuti-pygmeillä, saneilla ja joillain Australian aboriginaaleilla. Ryhmäyhteisö on todennäköisesti alkuperäisin inhimillisen yhteiskunnan muoto.
Ryhmässä ei ole perinnöllistä eikä oikein muutakaan johtajuutta, pysyvää asuinpaikka, maanjakoa, lakia, poliisia, sopimuksia, sosiaalista kerrostumista, byrokratiaa, vallan ja tiedon monopolia, lakia, asutuksen hierarkiaa, kleptokratiaa, ruoan tuotantoa viljelyllä, työnjakoa, veroja, orjuutta, ylellisyystavaroita, julkisia rakennuksia ja lukutaitoa, joista monet ovat aikain joillekin mutkikkaammille yhteiskunnille ominaisia.
Ryhmiä on pygmeillä, bushmanneilla, Australian aboriginaaleilla, inuiteilla,  ja pohjois-Amerikan niukkaluonnonvaraisten slueiden, esimerkiksi Tulimaan ja Pohjois-Amerikan pohjoisten metsien  intiaanit ja uuden-guinean fayt.
Pygmien ryhmät

Pygmeistä akat, bakat ja mbutit elävät pienryhmissä, joissa on monta toisilleen sukua olevaa perhettä. Perheet ryhmittyvät, koska suurriistan metsästys onnistuu vain ryhminä. Tällöin leireissä on alle 50 ihmistä. Ryhmien koko muuttuu jatkuvasti, kun perheet vierailevat sukulaistensa luona. Perheet asuvat toistaan erillään majoissaan. Ryhmissä kunnioitetaan vanhinta miestä, joka on ryhmäläisten isä, eno tai muu sellainen, joka ei kuitenkaan koskaan käske ketään. Riitoja ratkaistaan puhumalla, ihmisten lähtemisellä joksikin aikaa pois ryhmästä tai rituaalien avulla. Omaisuus jaetaan kaikkien kesken. Yksiavioisuus vallitsee, miehet ja naiset ovat suunnillaan tasa-arvoisia. Silti työnjakoa on, esim. naiset keräävät kasviravinnon, esim. syötävät lehdet, jamssin ja sienet. Miehet metsästävät. Metsästysmenetelmä riippuu muun muassa riistasta, vuodenajasta ja ryhmän koosta. Suurnisäkkäitä, muun muassa norsuja, metsästetään sadekaudella keihäin aseistautunein miesryhmin. Ajometsästyksessä monen leirin miehet, naiset ja lapset ajavat muun muassa piikkisikoja metsään levitettyihin verkkoihin. Ajometsästykseen liittyvät tärkeimmät uskonnolliset menot ja avioliittojen solmiminen. Yksin liikkuvat miehet metsästävät apinoita. Leirit siirretään joskus suuren asuinalueen toiseen osaan. Mbutien ryhmä jakautuu, jos sen koko on yli 7–14 perhettä.
Heimo ja ryhmä

Heimo on ryhmää suurempi, ja siinä on yleensä jonkinlainen johto toisin kuin ryhmässä. Monet heimot koostuvat ryhmistä, esim. ojibwa-intiaanit. Heimot ovat yleensä ryhmää pitkäikäisempiä.[lähde? ]
Makroryhmä ja mikroryhmä

Mikroryhmä vastaa yhtä perhettä ja makroryhmä ryhmää. Näin makroryhmä koostuu mikroryhmistä. Toisin sanoen ryhmä koostuu perheistä. Monesti makroryhmä hajoaa tiettyinä vuodenaikoina mikroryhmiksi. Tämä tarkoittaa sitä, että ryhmä hajaantuu perheiksi esimerkiksi metsästämään.[lähde? ]
Robert Daly

| Mitalit> Maa:   Irlanti.Miesten yleisurheilu.Sisäratojen MM-kilpailut  | Mitalit> Maa:   Irlanti.Miesten yleisurheilu.Sisäratojen MM-kilpailut  | Mitalit> Maa:   Irlanti.Miesten yleisurheilu.Sisäratojen MM-kilpailut  | Maa:   Irlanti> Miesten yleisurheilu. |
| --- | --- | --- | --- |
|  Pronssia | Budapest 2004 | 4x400 m |  |
Robert Daly (s. 26. tammikuuta 1978) on irlantilainen 400 metrin juoksija.
Daly karsiutui 2002 Wienin sisäratojen EM-kisoissa 400 metrin alkuerissä ajalla 47,75. Myöhemmin samana vuonna hän karsiutui Münchenin EM-kisoissa alkuerissä ajalla 46,67. Hän karsiutui Budapestin sisäratojen MM-kisoissa 400 metrin henkilökohtaisen kilpailun alkuerissä, mutta oli voittamassa samoissa kisoissa MM-pronssia 4 x 400 metrin viestijuoksussa. Vuonna 2005 Daly karsiutui Madridin sisäratojen EM-kisojen alkuerissä.
Ennätykset

400 metrin juoksu: 45,98 (2004)
Robert Darwin

Robert Darwin, James Pardonin (1811-1829) öljymaalauksessa
Dr Robert Waring Darwin  (30. toukokuuta 1766 - 13. marraskuuta 1848) oli shrewsburylainen lääkäri, joka tunnetaan parhaiten  luonnontieteilijä Charles Darwinin isänä.
Darwin syntyi Lichfieldissä vuonna 1766. Hänen vanhempansa olivat Erasmus Darwin ja tämän ensimmäinen vaimo Mary Howard. Hänet sai nimensä enonsa mukaan, joka oli poikamies Robert Waring Darwin of Elston (1724-1816). Hänen äitinsä kuoli vuonna 1770, ja kotiopettaja Mary Parker palkattiin pitämään hänestä huolta. Myöhemmin Marysta tuli Erasmuksen rakastajatar, ja hän synnytti tälle kaksi avioliiton ulkopuolista lasta.
18. huhtikuuta 1796 hän meni naimisiin Susannah Wedgwoodin kanssa, joka oli keraamikko Josiah Wedgwoodin tytär. He saivat kuusi lasta.
Darwin opiskeli lääketiedettä Leidenin yliopistossa ja suoritti tutkintonsa Edinburghin yliopistossa 1786 vain 20-vuotiaana. Edinburghissa hän opiskeli useiden johtavien tiedemiesten, kuten John Walkerin alaisuudessa. Hän arvosti Edinburghissa saamaansa kokemusta niin paljon, että lähetti poikansa Charlesin opiskelemaan sinne.
Aiheesta muualla

http://darwin.baruch.cuny.edu/biography/shrewsbury/rdarwin.html (englanniksi)
Rudderless

| Rudderless |
| --- | --- |

Ohjaaja:  William H. Macy
Käsikirjoittaja:   Jeff Robison  Casey Twenter 
Säveltäjä:   Simon Steadman  Charlton Steadman  Fink 
Kuvaaja:  Eric Lin
Valmistustiedot
Valmistusmaa:  Yhdysvallat
Tuotantoyhtiö:   Unified Pictures  Tee Rob Pictures  Amberdale Productions 
Levittäjä:  The Samuel Goldwyn Company
Ensi-ilta:  2014
Kesto:  105 min
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Rudderless on näyttelijänä paremmin tunnetun William H. Macyn ensimmäinen elokuvaohjaus, yhdysvaltalainen musiikkidraama vuodelta 2014. Macy esittää elokuvassa itse pientä sivuosaa, ja päärooleissa näyttelevät Billy Crudup, Anton Yelchin, Felicity Huffman, Selena Gomez ja Laurence Fishburne. Elokuvan ovat käsikirjoittaneet Jeff Robison ja Casey Twenter.
Juoni

Veneessä asuva, menestysuransa jättänyt, avioeron kokenut ja pikku hiljaa alkoholisoitunut mainosmies Sam (Crudup) suree kouluammuskelussa kuollutta poikaansa Joshia, lahjakasta muusikkoa. Pojan jäämistöstä löytyy lauluja, joita Sam alkaa esittää paikallisella klubilla niistä innostuneen Quentinin (Yelchin) kanssa. He kokoavat yhtyeen nimeltä Rudderless (suom. ilman peräsintä), joka alkaa menestyä ja tuottaa omaakin materiaalia. Lopulta paljastuu tragedia pojan kuoleman vaiheilta: Samin poika ei ollut kouluammuskelun uhri vaan sen tekijä.
Vastaanotto

Elokuva sai ensi-iltansa Sundancen elokuvajuhlilla lokakuussa 2014. Se sai vaihtelevia arvosteluja, joissa kehuttiin Macyn esikoisohjausta ja elokuvan musiikkia, mutta moitittiin käsikirjoituksen rakennetta kolmannen näytöksen kömpelöine paljastuksineen.
S-luokka (sukellusvene, Britannia, 1914)

| S-luokka |
| --- | --- |


Tekniset tiedot
Uppouma:  265 t (pinnalla) 324 t (sukellus)
Pituus:  45,1 m
Leveys:  4,4 m
Syväys:  3,2 m
Koneteho:  650 hv (pinnalla) 400 hv (sukellus)
Nopeus:  13 solmua (pinnalla) 8,5 solmua (sukellus)
Miehistöä:  2 upseeria ja 24 miestä
Aseistus
Meritorjunta:  2 × 18" torpedoputkea, joihin 4 torpedoa 1 × 12 naulan kansitykki
S-luokka oli Britannian kuninkaallisen laivaston kolmen Scottsin vuonna 1914 valmistaman sukellusveneen muodostama alusluokka, jonka suunnittelu perustui italialaisiin Laurenti-veneisiin. Luokan nimi tulee valmistaneen telakan alkukirjaimesta.
Taustaa

Keyes pyrki hankkimaan ulkomaisten valmistajien erityisesti italialaisten ja ranskalaisten sukellusveneitä valmistettavakseen eikä Amiraliteetin ja Vickersin, joiden monopoli oli hidastanut kehitystä Britanniassa. Siten Scotts Shipbuilding and Engineering Company otti valmistettavakseen kokeelliset Laurentin suunnittelemat sukellusveneet.
Suunnittelu

Suunnittelun pohjana oli FIAT-San Giorgion Speziasta ja insinöörimajuri Cesare Laurentin suunnittelema sukellusvene. Alukset olivat kuninkaallisen laivaston ensimmäiset kaksoisrunkoiset sukellusveneet.
Suunnittelu > Propulsio

Pinta-ajoa varten alukset varustettiin kahdella kuusisylinterisellä dieselmoottorilla, jotka toimitti FIAT-San Giorgion Torinon konepaja ja sähkömoottorit valmisti Scotts itse. Dieselmoottorit osoittautuivat toiminnaltaan epävarmoiksi. Alusten merikelpoisuus oli riittämätön Pohjanmeren olosuhteisiin.
Alukset

| Nimi | Telakka | Kölinlasku | Vesille | Valmis | Kohtalo |
| --- | --- | --- | --- | --- | --- |
| HMS S1 | Scotts Shipbuilding and Engineering Company, Greenock | 23. elokuuta 1912 | 28. helmikuuta 1914 | 5. elokuuta 1914 | luovutettu Regia Marinalle 15. syyskuuta 1915 poistettu alusluettelosta 23. tammikuuta 1919 |
| HMS S2 | Scotts | 20. lokakuuta 1913 | 14. huhtikuuta 1914 | 29. toukokuuta 1915 | luovutettu Regia Marinalle 20. syyskuuta 1915 poistettu alusluettelosta 1. helmikuuta 1919 |
| HMS S3 | Scotts | 4. maaliskuuta 1914 | 10. kesäkuuta 1914 | 25. syyskuuta 1915 | luovutettu Regia Marinalle 26. syyskuuta 1915 poistettu alusluettelosta 1. toukokuuta 1919 |

Italian liityttyä ympärysvaltojen puolella ensimmäiseen maailmansotaan 24. toukokuuta 1915 kuninkaallinen laivasto sai mahdollisuuden päästä eroon luokan aluksista. Alukset luovutettiin Regia Marinalle syyskuussa 1915.
Rud Pedersen Group

| Rud Pedersen Group |
| --- | --- |

Perustettu:  2002
Toimitusjohtaja:  Morten Rud Pedersen
Kotipaikka:  Tukholma, Ruotsi
Toiminta-alue:  Eurooppa
Tytäryhtiöt:   Rud Pedersen Public Affairs  King Street  RP People  Welcom  Fabula  VA  CNTVRS  META Advisory  RetiEspaña 
Kotisivu:  www.rudpedersengroup.com
Infobox OKVirheellinen NIMI-arvo: 
| Rud Pedersen Public Affairs Oy |
| --- | --- |

Yritysmuoto:  osakeyhtiö
Perustettu:  2013
Toimitusjohtaja:  Susanna Korpivaara
Puheenjohtaja:  Esa Suominen
Avainhenkilöt:   Karri Kattelus  Susanna Korpivaara  Morten Rud Pedersen  Marcus Rantala 
Kotipaikka:  Helsinki, Suomi
Toimiala:  Muu liikkeenjohdon konsultointi
Liikevaihto:  4 milj. € (2022)
Liikevoitto:  350 000 € (2022)
Henkilöstö:  21
Kotisivu:  www.rudpedersen.com/fi
Infobox OKVirheellinen NIMI-arvo: 
Rud Pedersen Group on eurooppalainen julkisten asoiden ja strategisen viestinnän konsulttiryhmä. Rud Pedersen Group on perustettu Göteborgissa vuonna 2002. Konserniin kuuluu useita eri brändejä ja konsernilla on yhteensä noin 500 työntekijää. Yrityksen pääkonttori sijaitsee Tukholmassa. Konsernilla on 16 toimistoa Euroopassa. Konserniin kuuluvia yrityksiä ovat Rud Pedersen Public Affairs, King Street, RP People, Welcom, Fabula, VA, CNTVRS, META Advisory ja RetiEspaña. Konsernin toimitusjohtaja on Morten Rud Pedersen.
Rud Pedersen Suomessa

Yhteiskuntapoliittiseen neuvontantoon ja päättäjäviestintään erikoistunut Rud Pedersen Public Affairs Oy aloitti toimintansa Suomessa vuonna 2013 ja myöhemmin yrityksen tytäryhtiöiksi perustettiin viestintään ja strategiakonsultointiin erikoistunut King Street PR ja suorarekrytointiin erikoistunut RP People. Tytäryhtiöt liitettiin myöhemmin osaksi Rud Pedersen Public Affairs Oy:tä, RP People vuonna 2021 ja King Street PR vuonna 2023. Vuodesta 2024 alkaen kaikki palvelut toimivat yhden brändin alla. Yrityksellä on Suomessa yhteensä noin 30 työntekijää. Valtion kehitysyhtiö Vake maksoi vuonna 2019 reilun vuoden aikana noin 100 000 euroa, enimmäkseen sidosryhmäpalveluista. Suomen Kuvalehden mukaan Rud Pedersen lobbasi poliittisia vaikuttajia Vaken säilyttämisen kannalle ja hyväksymään sen syksyllä 2019 valmistuneen strategian.
Rud Pedersen Public Affairsin ensimmäisenä toimitusjohtajana Suomessa toimi entinen kokoomusnuorten puheenjohtaja Kalle Euro. Vuosina 2015–2021 toimitusjohtajana toimi SDP:n Esa Suominen ja vuodesta 2021 lähtien RKP:n Susanna Korpivaara.
Toimistot

Rud Pedersenillä on toimistot 16 maassa, joista jokaisella on oma johtajansa:
Bulgaria: Gergana Aneva
Belgia: James Stevens, Bryssel
Espanja: Alfonso López
Latvia: Ralfs Vilands
Liettua: Raminta Rimkienė
Norja: Kristian Hvilen
Puola: Iza Van den Bossche
Ranska: Caroline Marchetti
Ruotsi: Kristina Lindahl von Sydow
Saksa: Hendrik Hagemann
Suomi: Susanna Korpivaara
Tanska: Jens Hjorth-Larsen
Ukraina: Myron Wasylyk
Viro: Andreas Kaju
Yhdistynyt kuningaskunta: Jon Aarons
Sandra Oxenryd

Oxenryd vuoden 2006 Euroviisuissa
Sandra Oxenryd (s. 1. lokakuuta 1982 Kristinehamn) on ruotsalainen laulaja, joka voitti Fame Factoryn 2005.
Oxenryd on opiskellut taloustieteitä. Laulamisen hän aloitti yksitoistavuotiaana. Hänen ensimmäinen albuminsa oli All There Is (2006). Vuonna 2006 Oxenryd voitti virolaisen Eurolaul-kilpailun, jonka ansiosta hän pääsi edustamaan Viroa vuoden 2006 Euroviisuihin kappaleellaan "Through My Window". Hän ei kuitenkaan edennyt finaaliin. Laulun olivat kirjoittaneet säveltäjät Pearu Paulus, Ilmar Laisaar ja Alar Kotkas sekä sanoittaja Jana Hallas. Kappale sai semifinaalissa 28 pistettä saavuttaen 18. sijan.
Diskografia

2005 - All There Is
Aiheesta muualla

Eurovision.tv: Swedish Sandra to represent Estonia (englanniksi)
Satu Mare

| Satu Mare |
| --- | --- |

 vaakuna
 Satu Mare
 Koordinaatit: 47°47′24″N, 22°53′24″E 
Valtio:  Romania
Piirikunta:  Satu Mare
Kehittämisalue:  Nord-Vest
Ensimmäinen asiakirjamaininta:  1006
Hallinto:  
 – Pormestari:  Iuliu Ilyés
Pinta-ala:  
 – Kokonaispinta-ala:  150.3 km²
Korkeus:  127 m
Väkiluku (2011):  94 948
 – Väestötiheys:  756 as./km²
Aikavyöhyke:  UTC+2
 – Kesäaika:  UTC+3
 
 www.satu-mare.ro 
Infobox OKVirheellinen NIMI-arvo: 
Satu Mare (saks. Sathmar, unk. Szatmárnémeti) on kaupunki Romaniassa lähellä Unkarin rajaa. Vuonna 2011 siellä oli noin 95 000 asukasta.
Kaupunkia koettelivat tuhoisat tulvat vuonna 1970. Niiden jälkeen kommunistihallinto ryhtyi voimakkaaseen jälleenrakentamiseen täyttäen keskustan betonirakennuksilla, joista tunnetuin on modernistinen kaupungintalo.
Aiheesta muualla

Kuvia tai muita tiedostoja aiheesta Satu Mare Wikimedia Commonsissa
Sattumalta

| Sattumalta> Serendipity |
| --- | --- |

Ohjaaja:  Peter Chelsom
Käsikirjoittaja:  Marc Klein
Tuottaja:   Simon Fields  Robert Levy 
Säveltäjä:  Alan Silvestri
Kuvaaja:  John de Borman
Leikkaaja:  Christopher Greenbury
Pukusuunnittelija:  Mary Claire Hannan
Pääosat:   John Cusack,  Kate Beckinsale,  John Corbett,  Jeremy Piven,  Eugene Levy 
Valmistustiedot
Valmistusmaa:  Yhdysvallat
Tuotantoyhtiö:  Miramax Films
Levittäjä:  Miramax Netflix
Ensi-ilta:  2001
Kesto:  90 minuuttia
Alkuperäiskieli:   englanti  ranska 
Aiheesta muualla
IMDb 
Elonet
AllMovie
Infobox OKNimi-testi OK: 
Sattumalta on Peter Chelsomin ohjaama ja Kate Beckinsalen sekä John Cusackin tähdittämä romanttinen komedia vuodelta 2001.
Näyttelijät

| 0 | 1 | 2 |
| --- | --- | --- |
|  John Cusack  | … |  Jonathan Trager   |
|  Kate Beckinsale  | … |  Sara Thomas   |
|  Molly Shannon  | … |  Eve   |
|  Bridget Moynahan  | … |  Halley Buchanan   |
|  Jeremy Piven  | … |  Dean Kansky   |
|  John Corbett  | … |  Lars Hammond   |
|  Eugene Levy  | … |  Bloomingdale'sin myyjä   |
Soundtrack

|  |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | Never A Day (Wood)  | 3.30 |  |  |  |  |  |  |  |
| 2. | Moonlight Kiss (Bap Kennedy)  | 3.03 |  |  |  |  |  |  |  |
| 3. | January Rain (David Gray)  | 2.43 |  |  |  |  |  |  |  |
| 4. | Waiting In Vain (Annie Lennox)  | 5.40 |  |  |  |  |  |  |  |
| 5. | The Distance (Evan & Jaron)  | 2.26 |  |  |  |  |  |  |  |
| 6. | Like Lovers Do (Heather Nova)  | 4.10 |  |  |  |  |  |  |  |
| 7. | When You Know (Shawn Colvin)  | 3.05 |  |  |  |  |  |  |  |
| 8. | Northern Sky (Nick Drake)  | 3.44 |  |  |  |  |  |  |  |
| 9. | Cool Yule (Louis Armstrong)  | 2.56 |  |  |  |  |  |  |  |
| 10. | This Year (Chantal Kreviazuk)  | 2.46 |  |  |  |  |  |  |  |
| 11. | (There's) Always Something There To Remind Me (Brian Whitman)  | 3.59 |  |  |  |  |  |  |  |
| 12. | 83 (John Mayer)  | 4.50 |  |  |  |  |  |  |  |
| 13. | Fast Forward (Alan Silvestri)  | 2.56 |  |  |  |  |  |  |  |
Sattva-Hanna Toiviainen

Sattva-Hanna Toiviainen on suomalainen lavastussuunnittelija, joka tunnetaan parhaiten työstään elokuvissa Dual (2022), Musta jää (2007), Vuosaari (2012) ja Tyttö nimeltä Varpu (2016). Toiviainen on ollut ehdolla Jussi-palkinnon saajaksi kuusi kertaa.
Filmografia

Vares – yksityisetsivä (2004)
Skene (2004)
Irtiottoja (2004)
Paha maa (2005)
Valkoinen kaupunki (2006)
Saippuaprinssi (2006)
Riisuttu mies (2006)
Hopeanuolet (2006)
Musta jää (2007)
Kummeli Alivuokralainen (2008)
Villa Helena (2010)
Vuosaari (2012)
Kekkonen tulee! (2013)
Toiset tytöt (2015)
Love Records – Anna mulle Lovee (2016)
Tyttö nimeltä Varpu (2016)
Kaikki hyvin Pekka (2016)
Viulisti (2017)
Baby Jane (2017)
Yösyöttö (2017)
Ilosia aikoja, Mielensäpahoittaja (2018)
Paradise (2018)
Fingerpori (2018)
Lelumesta (2018)
Ett Kammarspel (2018)
Tarhapäivä (2019)
Kioski (2019)
Lelumesta (2019)
Dual (2020)
Metsäjätti (2020)
Swang (2021)
Neljä pientä aikuista (2023)
Aiheesta muualla

Sattva-Hanna Toiviainen Internet Movie Databasessa. (englanniksi)
Robert Earl Keen

Robert Earl Keen
Robert Earl Keen Jr. (s. 11. tammikuuta 1956) on yhdysvaltalainen laulaja-lauluntekijä. Hän syntyi Houstonissa, Teksasissa, ja valmistui Sharpstown High Schoolista vuonna 1974 sekä Texas A&M Universitysta 1980.
Keenin ensimmäinen albumi oli No Kinda Dancer (1984). Sitä seurasi yhden livealbumin (1988) jälkeen West Textures (1989), jolle sisältyi eräs hänen tunnetuimmista lauluistaan, "The Road Goes On Forever". Eräänlaiseksi merkkipaaluksi uralla muodostui albumi A Bigger Piece of Sky (1993).
Keen jatkaa uraansa yhä.
S-TOOL

| S-TOOL |
| --- | --- |

Tiedot
Toiminnassa:  2015–
Tyylilaji:  heavy metal
Kotipaikka:  Oulu, Helsinki, Lahti, Suomi
Laulukieli:  englanti
Jäsenet:  Ville Laihiala, laulu, kitara   Aksu Hanttu, rummut   Kimmo Hiltunen, basso   Sami Leppikangas, kitara  
Levy-yhtiö:  Playground Music  
Aiheesta muualla
Kotisivut
Infobox OKNimi-testi OK: 
S-TOOL (lyhenne sanoista Severing Tool) on suomalainen metalliyhtye, jonka Sentenced-yhtyeen ex-laulaja Ville Laihiala perusti Lullacrysta tuttujen Sami Leppikankaan, Kimmo Hiltusen ja Entwinen Aksu Hantun kanssa vuonna 2015.
Yhtyeen jäsenet ovat soittaneet muun muassa yhtyeissä Sentenced, Poisonblack, The Black League, Entwine ja Lullacry, joten kyseessä on eräänlainen superyhtye.
Historia

Ville Laihiala pyysi Aksu Hanttua tuottamaan, äänittämään ja miksaamaan uuden yhtyeensä levyä. Samalla Laihiala tiedusteli kiinnostaisiko Hanttua rumpalin hommat. Yhtyeen kokoonpano oli muutenkin auki ja Hanttu ehdotti toiseksi kitaristiksi Lullacryssa soittanutta Sami Leppikangasta ja basistiksi Kimmo Hiltusta. Leppikangas ja Hiltunen kävivät myöhemmin omat keskustelunsa Laihialan kanssa ja kokoonpano oli valmis.
Yhtye julkaisi ensimmäisen studioalbuminsa vuonna 2017.
Elokuussa 2021 yhtye uutisoi jäävänsä määrittelemättömän pituiselle tauolle.
Jäsenet

Yhtyeen jäsenet:
Ville Laihiala – laulu, kitara
Aksu Hanttu – rummut
Kimmo Hiltunen – basso
Sami Leppikangas – kitara
Diskografia > Studioalbumit

Tolerance 0 (2017)
Exitus (2020)
Diskografia > Singlet

Shovel Man (2017)
Your Despiser No. 1 (2017)
Hammering (2017)
Hole (2019)
St. Bastard (2020)
F.O.S. (Gutting the Pig) (2020)
Aiheesta muualla

S-TOOL Discogsissa. (englanniksi)
S-TOOL Encyclopaedia Metallumissa (englanniksi)
Facebook-sivut
Samsung Galaxy A8 (2016)

| Samsung Galaxy A8 (2016) |
| --- | --- |
Valmistaja:  Samsung Electronics
Julkaistu:  lokakuussa 2016
Käyttöverkot:  2G, 3G, 4G
Mitat:  156,6 x 76,8 x 7,2 mm
Paino:  182 g
Näyttö:  5,7" täysteräväpiirto Super AMOLED, Corning Gorilla Glass 4
Näytön kuvatarkkuus:  1 080 x 1 920
Suoritin:  Samsung Exynos 7 Octa 7420 kahdeksanydin, 2,1 GHz, ARM Cortex-A57 ja ARM Cortex-A53, 64-bittinen
Grafiikkapiiri:  Mali-T760 MP8
Muisti:  32 Gt
Keskusmuisti:  3 Gt
Takakamera:  16 megapikseliä
Etukamera:  8 megapikseliä
Käyttöjärjestelmä:  Android 6.0 "Marshmallow"
Akku:  3 300 mAh
Muistikorttipaikka:  tukee enintään 256 gigatavun microSD-kortteja
Infobox OKNimi-testi OK: 
Samsung Galaxy A8 (2016) on Samsungin lokakuussa 2016 julkaisema älypuhelin.
Tekniset tiedot > Muotoilu > Näyttö

Samsung Galaxy A8 (2016) -älypuhelimessa on 5,7-tuumainen täysteräväpiirtonäyttö. Näyttö on Corning Gorilla Glass 4 -lasia.